**Αθήνα**: 17.12.2018

**ΑΝΑΚΟΙΝΩΣΗ**

Η ΕΣΑμεΑ καταδικάζει τη δολοφονική επίθεση στο ΣΚΑΪ και στη δημοκρατία

Η Εθνική Συνομοσπονδία Ατόμων με Αναπηρία καταδικάζει απερίφραστα την δολοφονική επίθεση κατά του ΣΚΑΪ. Επίθεση ενάντια στην Ενημέρωση είναι επίθεση ενάντια στη Δημοκρατία. Η Ενημέρωση  και η Δημοκρατία δεν τρομοκρατούνται. Τα άτομα με αναπηρία, χρόνιες παθήσεις και οι οικογένειές τους στέκονται στο πλευρό της Δημοκρατίας, της πολυφωνίας και της ελεύθερης ενημέρωσης, στέκονται στο πλευρό των εργαζομένων του ΣΚΑΙ και της Καθημερινής. Είναι ευτύχημα ότι δεν υπήρξαν ανθρώπινα θύματα παρά μόνο υλικές ζημιές.

Ας ενώσουμε δυνάμεις όλοι μας, πρωτίστως όσοι έχουν την ευθύνη της χώρας, ώστε τέτοιο γεγονός να μην ξανασυμβεί. Ο ΣΚΑΙ και άλλα μέσα ενημέρωσης είναι η φωνή μας, η φωνή των ατόμων με αναπηρία, καθώς και το μέσο επικοινώνησης των θεμάτων της αναπηρίας στους πολίτες και στην κοινωνία.

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).